**Alkogol va tamaki mahsulotlarining isteʼmolini cheklashga oid munosabatlar tartibga solinadi**

“Alkogol va tamaki mahsulotlarining tarqatilishini hamda isteʼmol qilinishini cheklash toʻgʻrisida”gi [Qonun](https://t.me/soliqnews/10915" \t "_blank) qabul qilinganligi munosabati bilan Hukumatning ayrim qarorlariga oʻzgartirish va qoʻshimchalar kiritildi. [VMQ-507 15.08.2024](https://lex.uz/pdfs/7068833)

Xususan:

- alkogol va tamaki mahsulotlarini 21 yoshga toʻlmagan (avval 20 yosh)  shaxslarga sotishni man qilish;

- alkogol va tamaki mahsulotlarining isteʼmol oʻrovi oldi va orqa yuzasining kamida 65 %ini, hamda alkogol mahsulotlarini isteʼmol idishida yorliq asosiy yuzasining kamida 40 %ini egallaydigan kasallik oqibatlarini koʻrsatuvchi tasvir va tegishli mazmundagi matn tarzidagi tibbiy ogohlantirish boʻlishi kerak.

Shuningdek, quyidagi alkogol mahsulotlarini realizatsiya qilinishi taqiqlanadi:

- aksiz markalari bilan tamgʻalanmagan;

- yorliqsiz, iflos, yaqqol siniq belgilari boʻlgan, tiqini buzilgan;

- umumiy koʻrinishi xiralashgan, yot qoʻshimchalari, choʻkmalari boʻlgan;

- belgilangan tartibda raqamli identifikatsiya vositalari bilan tamgʻalanmagan;

- texnik jihatdan tartibga solish sohasidagi normativ hujjatlarning talablariga mos kelmagan.

*Maʼlumot uchun, alkogol mahsulotlarining chakana savdosiga doir faoliyat yuridik shaxslar tomonidan tuman (shahar) soliq inspeksiyalariga mazkur faoliyat boshlanishi toʻgʻrisida xabarnoma yuborish yoʻli bilan [amalga oshiriladi.](https://t.me/soliqnews/13874" \t "_blank)*

**Soliq solish metodologiyasi boshqarmasi**